钦定古今图书集成/历象汇编/乾象典/第049卷 > 扶筐
## 钦定古今图书集成/历象汇编/乾象典/第049卷 > 扶筐

按《星经》，“扶筐七星，在天柱东，主桑蚕之事。”

按：《史记天官书》《汉书天文志》俱不载。

按《晋书天文志》：“天棓东七星曰扶筐，盛桑之器，主劝
蚕也。”

按《宋史天文志》：“扶筐七星，为盛桑之器，主劝蚕也。一
曰供奉后与夫人之亲蚕。”

按《观象玩占》：“扶筐七星，在紫微宫东蕃之外，近天厨，
主采桑劝蚕，又主藏盖，量出入，知息耗。